CELEX: 62010TN0273
Language: sl
Date: 2010-06-18 00:00:00
Title: Zadeva T-273/10: Tožba, vložena 18. junija 2010 – Olive Line International proti UUNT – O. International (O LIVE)

14.8.2010   
            
            
               SL
            
            
               Uradni list Evropske unije
            
            
               C 221/56
            
         Tožba, vložena 18. junija 2010 – Olive Line International proti UUNT – O. International (O LIVE)
   (Zadeva T-273/10)
   ()
   2010/C 221/89
   Jezik, v katerem je bila tožba vložena: angleščina
   
      Stranke
   
   
      Tožeča stranka: Olive Line International, S.L. (Madrid, Španija) (zastopnik: P. Koch Moreno, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka v postopku pred odborom za pritožbe: O. International, S.r.l (Spoleto, Italija)
   
      Predlogi tožeče stranke
   
   
               —
            
            
               Odločba četrtega odbora za pritožbe Urada za usklajevanje na notranjem trgu (znamke in modeli) z dne 14. aprila 2010 v zadevi R 4/2009-4 naj se razglasi za nično;
            
         
               —
            
            
               UUNT naj se naloži plačilo stroškov; in
            
         
               —
            
            
               drugi stranki v postopku pred odborom za pritožbe naj se naloži plačilo stroškov, če je bila intervenientka v tej zadevi.
            
         
      Tožbeni razlogi in bistvene trditve
   
   
      Prijavitelj znamke Skupnosti: druga stranka v postopku pred odborom za pritožbe.
   
      Zadevna znamka Skupnosti: figurativna znamka „O LIVE“ za proizvode in storitve iz razredov 3 in 44 – prijava znamke Skupnosti št. 5715008.
   
      Imetnik znamke ali znaka, navajanega v postopku z ugovorom: tožeča stranka
   
      Znamka ali znak, navajan v postopku z ugovorom: registracija znamke Skupnosti št. 5086657 figurativne znamke „Olive Line“ za proizvode iz razredov 3, 29 in 30; registracija španske znamke št. 2741533 figurativne znamke „Olive Line“ za proizvode iz razredov 3, 29 in 30; registracija španske znamke št. 2525564 besedne znamke „Olive Line“ za proizvode iz razreda 3
   
      Odločba oddelka za ugovore: zavrnitev ugovora
   
      Odločba odbora za pritožbe: zavrnitev pritožbe
   
      Navajani tožbeni razlog: kršitev člena 8(1)(b) Uredbe Sveta št. 207/2009, ker je odbor za pritožbe napačno presodil, da med zadevnimi znamkami ne obstaja verjetnost zmede.